ΑΝΑΣΤΑΣΗ

 Οι καμπάνες κτυπούσαν. Καλούσαν τον κόσμο στην εκκλησία. Τα παιδιά πήραν τις λαμπάδες τους και περπάτησαν, μαζί με τους γονείς τους, για την εκκλησία.

 Η εκκλησία οσχοβολούσε λιβάνι και ήταν γεμάτη κόσμο. Όλοι φορούσαν τα καλά τους ρούχα και είχαν ένα χαμόγελο στα χείλη. Προσκύνησαν την εικόνα της Ανάστασης που ήταν στολισμένη με τριαντάφυλλα.

Λίγο πριν από τα μεσάνυστα, όλα τα φώτα έσβησαν. Ο ιερέας βγήκε στην Ωραία Πύλη με το Άγιο Φώς και έψαλε: «Δεύτε λάβετε φως».

Ύστερα, αφού όλοι άναψαν τις λαμπάδες τους με το Άγιο Φως, βγήκαν έξω στην αυλή της εκκλησίας και ο ιερέας διάβασε το Ευαγγέλιο της Ανάστασης. Στο τέλος έψαλε:

«Χριστός Ανέστη εκ νεκρών

Θανάτω, θάνατον πατήσας

και τοις εν τοις μνήμασιν

ζωήν χαρισάμενος.»

 Μετά το τέλος της λειτουργίας, ξεκίνησαν για το σπίτι. Στο δρόμο πρόσεχαν να μην τους σβήσουν οι λαμπάδες. Μόλις έφτασαν, άναψαν το καντηλάκι της κουζίνας.

* Μεγάλη ευλογία για το σπίτι μας, είπε η μαμά, καθώς ετοίμαζε τη σούπα.

Ο Γιάννης δεν άντεχε να περιμένει, αναστέναζε κι έλεγε:

* Πεινάω! Πεινάω! Πεινάω!

 Καθώς τα παδιά περίμεναν το φαγητό να ετοιμαστεί, τσούγκρισαν κόκκινα αβγά. Η Ασημίνα και η Χριστίνα πείραζαν τον Γιάννη, γιατί τον κέρδισαν στο τσούγκρισμα των αβγών, αλλά ο Γιάννης δε νοιαζόταν για κάτι τέτοια. Ήθελε να φάει, να χορτάσει και να πάει για ύπνο, γιατί ο πατέρας του είχε πει πως θα σηκωθούν πρωί για να ετοιμάσουν το αρνί για τη σούβλα.

Επιτέλους το τραπέζι ήταν έτοιμο. Όλοι μαζί κάθισαν να απολαύσουν τη νόστιμη, ζεστή σούπα της μαμάς.Οι ψαλμωδίες, οι αναμμένες λαμπάδες, η σούπα και τ’ αβγά ήρθαν στα όνειρα του Γιάννη που δεν πρόλαβε να πάει στο κρεβάτι του κι αποκοιμήθηκε πάνω στην καρέκλα.

***ΕΡΓΑΣΙΕΣ:***

Α. Βάζω αριθμωούς μπροστά από τις προτάσεις για να δείξω με ποια σειρά έγιναν τα γεγονότα.

.......... Ο παπάς έψαλε το «Χριστός Ανέστη…».

.......... Ο κόσμος μαζεύτηκε στην εκκλησία.

.......... Στο δρόμο πρόσεχαν να μην τους σβήσουν οι λαμπάδες.

.......... Ο Γιάννης κοιμήθηκε πάνω στην καρέκλα.

.......... Οι καμπάνες χτυπούσαν.

.......... ‘Όταν έφτασαν στο σπίτι έφαγαν σούπα.

Β. Γράφω ξανά τις προτάσεις με τη σειρά στο τετράδιο μου και προσθέτω ό,τι άλλο νομίζω ότι χρειάζεται για να πω την ιστορία με δικά μου λόγια με συντομία (περίληψη).

Γ. Γράφω τα ρήματα στον Ενεστώτα (τώρα):

1. Τα παιδιά πήραν τις λαμπάδες τους και περπάτησαν για την εκκλησία.

......................................................................................................................................................

2. Όλοι άναψαν τις λαμπάδες τους και βγήκαν στην αυλή.

.....................................................................................................................................................

3. Κάθισαν στο τραπέζι για να απολαύσουν τη ζεστή σούπα της μαμάς.

......................................................................................................................................................

Δ. Γράφω τις ακόλουθες προτάσεις στον Αόριστο (πριν):

1. Μόλις φτάνουμε σπίτι τρώμε τη ζεστή σούπα της μαμάς.

......................................................................................................................................................

2. Οι πιστοί μπαίνουν στην εκκλησία και κάνουν το σταυρό τους.

......................................................................................................................................................

1. Οι άνθρωποι στην εκκλησία ανάβουν τις λαμπάδες τους με Άγιο Φως.

......................................................................................................................................................

Ε. Απαντώ στις ερωτήσεις.

1. Τι πήραν τα παιδιά στην εκκλησία; Γιατί;

............................................................................................................................................................................................................................................................................................................

1. Τι έγινε όταν έσβησαν τα φώτα; Τι έκαναν μετά;

............................................................................................................................................................................................................................................................................................................ ............................................................................................................................................................................................................................................................................................................

3.Τι έκαναν αφού γύρισαν στο σπίτι από την εκκλησία;

............................................................................................................................................................................................................................................................................................................ ......................................................................................................................................................